# Espadella (Alt Millars)

Espadella (en castellà i oficialment, Espadilla) és un municipi valencià de la comarca de l'Alt Millars, a la província de Castelló. Limita amb els municipis de Toga, Vallat, Fanzara, Aiòder, les Fonts d'Aiòder i Torre-xiva.

## Geografia

Presenta com a màximes altures la Penya Saganta, de 723 m, molt freqüentada pels escaladors, i el cim de Turís (656 m). Hi ha, entre d'altres, les fonts de Piqueta, Melic, Sastre i Sílvia; les coves de Corral Blanc, Negra i l'avenc de Saganta i diverses rutes on practicar el senderisme. Destacar el riu Millars i el seu afluent Espadella.

## Història

D'origen musulmà, el rei moro Zayd Abu Zayd, que s'havia convertit al cristianisme, va donar-li-la a l'arquebisbe de Tarragona. Després de la conquesta, pertanyé a la baronia d'Arenós, concedida en 1242 a Ximén Pérez Tarazona. L'any 1355 la baronia passà, per matrimoni del primer duc Alfons d'Aragó i Foix (1332-1412), a la casa ducal de Gandia; el 1464 li fon confiscada a son net Jaume, per sublevar-se contra Joan II (1398-1479). Llavors el rei va crear el ducat de Vilafermosa per a son fill Alfons i Espadella hi va quedar inclosa. Va ser lloc de moriscs (85 cases l'any 1609) pertanyent a la fillola de la Vall d'Uixó.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2008 | 2010 | 2019 |
| 54 | 80 | 81 | 85 | 78 | 73 | 74 | 62 | 72 | 70 | 85 | 71 |

## Economia

La deprimida economia local obliga els habitants d'Espadella a desplaçar-se a treballar als nuclis de població industrials pròxims, com ara Onda o Ribesalbes. El turisme rural i estacional va propiciar en la dècada dels noranta l'auge de la construcció i del sector servicis. L'agricultura, pràcticament abandonada, presenta, en la zona baixa, junt al riu Millars, que permet el reg, cultius de cítrics.

## Política i govern
### Alcaldia

Des de 2019 l'alcalde d'Espadella és Vicente Domingo Silvestre Ortells, del Partit Popular (PP), qui ja va ser alcalde entre 2003 i 2015.
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Miguel Gómez Salvador | UCD | 19/04/1979 | -- |
| 1983–1987 | Vicente Silvestre Miguel | AP-PDP-UL-UV | 28/05/1983 | -- |
| 1987–1991 | Mariano López Martínez | AP | 30/06/1987 | -- |
| 1991–1995 | María Bonache Sánchez | PP | 15/06/1991 | -- |
| 1995–1999 | María Bonache Sánchez | PP | 17/06/1995 | -- |
| 1999–2003 | María Bonache Sánchez | PP | 03/07/1999 | -- |
| 2003–2007 | Vicente Silvestre Ortells | PP | 14/06/2003 | -- |
| 2007–2011 | Vicente Silvestre Ortells | PP | 16/06/2007 | -- |
| 2011–2015 | Vicente Silvestre Ortells | PP | 11/06/2011 | -- |
| 2015–2019 | María Teresa Marco Cons | PP | 13/06/2015 | -- |
| 2019-2023 | Vicente Silvestre Ortells | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

### Eleccions municipals de 2015

Resultats electorals - Espadella (Alt Millars), 2015 :
| Candidatura | Candidatura | Cap de llista | Vots | Regidors | % vots |
| | Partit Popular de la Comunitat Valenciana | María Teresa Marco Cons | 46 | 2 | 66.67 |
| | Ciutadans | Raquel Bayo Bonache | 20 | 1 | 28.99 |
| | Partit Socialista del País Valencià | María Dolores Algar Bravo | 1 | 0 | 1.45 |
| Total | Total | 69 | 69 | 3 | |

## Monuments

* Castell d'Espadella, d'origen musulmà, del qual en queden molt poques restes, podent-se apreciar part de la torre major i diversos llenços de les muralles.
* Església de la Degollació de Sant Joan Baptista, del segle xviii amb campanar d'estil barroc valencià. L'antiga església, del segle xvii, conserva les antigues formes gòtiques i acull les oficines de l'ajuntament.
* Ermita de Sant Roc, d'una sola nau, amb un pòrtic amb tres arcs de mig punt a cadascun dels tres costats, amb un xicotet banc corregut. És de dimensions reduïdes. El parament és de pedra treballada irregular unit amb argamassa de calç, i els arcs i finestres emmarcats amb rajoles.
* Ermita de Sant Roc
* Església de Sant Joan Baptista
* Ajuntament, antiga Casa Abadia

## Festes i celebracions

* Dia de las Tortas. El 26 de desembre hi ha el costum que d'aportar a la taula pública plats de coques per les principals persones de la població i en presència de les autoritats del poble se subhasten, entregant-se els diners arreplegats per al sufragi de les ànimes. Les postures se satisfan en cuartiquias de blat pagadores a la collita. La coca que més es licita és la del retor.
* Festes patronals. Se celebra la tercera setmana d'agost en honor de Sant Roc i Sant Joan.
* Sant Antoni. Se celebra el 17 de gener amb fogueres, benedicció d'animals i repartiment dels típics rotllos.

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Espadilla. Històric de Govern Local». Portal d'informació ARGOS. [Consulta: 6 desembre 2020].

## Enllaços externs

* Portal de la Direcció General d'Administració Local de la Generalitat Arxivat 2008-05-26 a Wayback Machine..
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
Els vint-i-cinc municipis més petits del País Valencià :
1. Castell de Cabres 20 · 2. Sempere 26 · 3. Tollos 30 · 4. Palanques 38 · 5. Figueres 46 · 6. Famorca 48 · 7 Sacanyet 52 · 8. Villores 53 · 9. Vallat 54 · 10. la Font de la Reina 58 · 11. la Pobla de Sant Miquel 59 · 12. Torralba 60 · 13. Vallibona 61 · 14. Herbers 63 · 15. Pavies 74 · 16. Matet 78 · 17. Vilamalur 85 · 18. Torre-xiva 89 · 19. Vilanova de Viver 89 · 20. Espadella 92 · 21. Benimassot 93 · 22. les Fonts d'Aiòder 95 · 23. Carrícola 99 · 24. la Serratella 103 · 25. Toga 104 :